27.6.2014. Službeni list Europske unije L 188/19 PROVEDBENA UREDBA KOMISIJE (EU) br. 710/2014 od 23. lipnja 2014. o utvrđivanju provedbenih tehničkih standarda u pogledu uvjeta primjene postupka zajedničkog odlučivanja za bonitetne zahtjeve specifične za instituciju u skladu s Direktivom 2013/36/EU Europskog parlamenta i Vijeća (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87|EZ te stavljanju izvan snage direktiva 2006/48/EZ i 2006/49/EZ ('), a posebno a posebno njezin treći podstavak članka 113. stavka 5., budući da: (1) — Učinkovita razmjena odgovarajućih informacija ključna je za donošenje zajedničke odluke o adekvatnosti regula- tornog kapitala, nadzornim mjerama koje se odnose na nadzor likvidnosti, razinu likvidnosnih i kapitalnih zahtjeva koji se primjenjuju na svaku instituciju grupe i grupu. (2) _ Kako bi se osigurala dosljedna primjena postupka zajedničkog odlučivanja, važno je dobro utvrditi svaki korak. Jasnim postupkom omogućuje se i razmjena informacija, promiče uzajamno razumijevanje, grade odnosi između nadzornih tijela te promiče učinkovit nadzor. (3) — Kako bi obavilo procjenu rizika i procjenu profila likvidnosnog rizika za grupe institucija, konsolidirajuće nadzorno tijelo trebalo bi imati pregled djelatnosti koje obavljaju sve institucije unutar grupe, uključujući institu- cije koje posluju izvan Unije. Zato je potrebno promicati interakciju između nadležnih tijela u Uniji i nadzornih tijela trećih zemalja kako bi nadležna tijela u Uniji mogla procijeniti globalne rizike s kojima se grupa suočava. (4) — Za postupak zajedničkog odlučivanja ključno je pravovremeno i realno planiranje. Sva uključena nadležna tijela trebala bi konsolidirajućem nadzornom tijelu pravovremeno pružati relevantne informacije. Kako bi se pojedi- načne procjene predstavile i tumačile na dosljedan i jedinstven način, nužno je uvesti zajednički obrazac za rezul- tate postupaka nadzorne provjere i ocjene specifičnih za svaku instituciju. (5) — Kako bi se osigurali jedinstveni uvjeti primjene, potrebno je utvrditi korake koje treba slijediti pri obavljanju zajedničke procjene rizika i donošenju zajedničke odluke, imajući u vidu da se neke zadaće zajedničke procjene rizika i zajedničkog odlučivanja mogu odvijati usporedno, a druge jedna nakon druge. (6) — Kako bi se omogućilo postizanje zajedničkih odluka, važno je da nadležna tijela uključena u postupak donošenja odluka sudjeluju u međusobnom dijalogu, posebice prije zaključivanja izvješća o procjeni rizika i zajedničkih odluka. (7) — Konsolidirajuće nadzorno tijelo trebalo bi uključenim nadležnim tijelima pružati sve relevantne informacije potrebne za pripremu njihovih pojedinačnih procjena rizika i za donošenje zajedničkih odluka o kapitalu i likvid- nosti. (8) — Izvješće u kojem se navodi procjena rizika grupe ključni je dokument kojim se nadležnim tijelima omogućuje razumijevanje i evidentiranje procjene profila ukupnog rizika bankovne grupe za potrebe donošenja zajedničke odluke o adekvatnosti regulatornog kapitala i razini regulatornog kapitala koji grupa mora imati. Izvješće u kojem se navodi procjena profila likvidnosnog rizika grupe važan je dokument kojim se nadležnim tijelima omogućuje razumijevanje i evidentiranje procjene profila ukupne likvidnosti grupe. Kako bi se procjena ukupnog rizika i procjena likvidnosnog rizika grupe dosljedno predstavile, potaknula smislena rasprava među nadležnim tijelima i omogućila pouzdana procjena prekograničnih rizika bankovne grupe, za ta izvješća potrebno je uspostaviti zajed- ničke obrasce. () SLL 176,27.6.2013., str. 1.